钦定古今图书集成/明伦汇编/氏族典/第281卷 > 《廖用贤尚友录》 > 汪介然
## 钦定古今图书集成/明伦汇编/氏族典/第281卷 > 《廖用贤尚友录》 > 汪介然

按《万姓统谱》：介然字彦准，婺源人。少领乡荐，入太学
不第。后从岳飞及韩清军，以战功补进义校尉。尝使
金，洪皓附以蜡丸书，介然剖股纳之，还奏于朝。及和
议成，皓得归，谓子孙曰：“微夫人之力不及此。”累官观
察使，主管台州崇道观，致仕卒。